钦定古今图书集成/明伦汇编/氏族典/第053卷 > 韦贯之
## 钦定古今图书集成/明伦汇编/氏族典/第053卷 > 韦贯之

按《唐书韦贯之传》：“贯之，名纯，避宪宗讳，以字行。后周
柱国敻八世孙。贯之及进士第，为校书郎，擢贤良方
正异等，再迁长安丞。永贞时，为监察御史，迁礼部员
外郎，进吏部，坐贬巴州。久之，召为都官郎中，知制诰，
进中书舍人，改尚书右丞，俄同中书门下平章事。皇
甫镈、张宿皆以幸进，宿使淄青，斐度欲为请银绯，贯”
之曰：“宿奸佞，吾等纵不能斥，奈何欲假以宠乎？”由是
宿等恐，阴构之，出为湖南观察使，左迁太子詹事，分
司东都。穆宗立，即拜河南尹，以工部尚书召，未行，卒。